
Előterjesztés Zalakaros Város Önkormányzat Képviselőtestülete 2024. március 21-i ülésére

Napirend címe: Park u., Panoráma útfelújítás kivitelezésre szóló ajánlattételi felhívás kibocsátása

Előterjesztést készítette: Bognár Ottó Péter településüzemeltetési, hatósági és közbiztonsági referens 

Tisztelt Képviselőtestület!

[bookmark: _Hlk161128687]Zalakaros Város Önkormányzat 2024. évi útfelújítási terveiben szerepel a Zalakaros, Panoráma út mintegy 80 méteres szakaszának (Termál út – Sport utca közötti), valamint a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása. A Képviselőtestület 19/2024. (II.22.) számú döntésével Czinder Attilát bízta meg a műszaki ellenőri feladatok ellátásával. A megbízás alapján a műszaki ellenőr feladatát képezi a projekt előkészítés szakaszában, hogy közreműködik a projekt kivitelezés ajánlattételi eljárása előkészítésében, a beérkezett ajánlatok szakmai áttanulmányozásában, hiánypótlások kezelésben.

A műszaki ellenőr elkészítette a munkák költségvetés kiírását és költségbecslését.

Zalakaros Város Önkormányzat Közbeszerzési Szabályzata értelmében a bruttó 2.000.000,- Ft értéket meghaladó értékű, de a közbeszerzési értékhatárt el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról a Képviselőtestület dönt.

Az ajánlattételi eljárásban az alábbi gazdasági szereplőket kívánjuk meghívni:
· Bauterc-Prizma Kft. 8800 Nagykanizsa, Ady u. 50. bautercprizmakft@gmail.com  
· Rinoterra Kft. 8800 Nagykanizsa, Téglagyári u. 20. rinoterrakft@gmail.com 
· Fundaxis-3M Építőipari Kft. 8640 Fonyód, Bartók B. u. 44. / 8800 Nagykanizsa, Ady u. 11. fundaxis3m@gmail.com  
· Horváth-Ép Közmű-, Út- és Mélyépítő Kft. 8360 Keszthely, Sömögyei út 1. horep12@t-online.hu  
· Szabadics Zrt. 8800 Nagykanizsa, Király u. 4. info@szabadics.hu  vallalkozas@szabadics.hu
· Hydrocomp Mélyépítő Kft. 8900 Zalaegerszeg, Köztársaság útja  1/A. hydrocomp@hydrocomp.hu 
· Mirdan Építő Bt. 8800 Nagykanizsa, Fő u. 2. 5/9. mirdanepito@gmail.com 
· Syriusbau Kft. 8700 Marcali, Kossuth Lajos u. 62. syriusbau@syriusbau.hu
· STRABAG Aszfalt Kft., 1117 Budapest, Gábor Dénes utca 2. (Infopark D épület). ajanlatkeres@strabag.com 

Tekintettel a fentiekre a műszaki ellenőr által meghatározott műszaki tartalom figyelembevételével kérem a Tisztelt Képviselőtestületet, hogy szíveskedjen elfogadni az ajánlattételi felhívást és döntsön a felhívni kívánt gazdasági szereplőkről.

Felhívom a figyelmet, hogy a műszaki ellenőr által készített költségbecslés alapján a Panoráma út felújítása bruttó 9.072.508,- Ft, a Park utcáé 35.756.910,- Ft. Zalakaros Város Önkormányzat 2024. évi költségvetésében ezen összegekkel szemben 5.000.000,- Ft, illetve 15.000.000,- Ft lett nevesítve. 




Határozati javaslat:

A Képviselőtestület

1. A „Zalakaros, Panoráma út mintegy 80 méteres szakaszának (Termál út – Sport utca közötti), valamint a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása” érdekében az Önkormányzat Közbeszerzési és Beszerzési Szabályzata alapján közbeszerzési értékhatárt el nem érő beszerzésre ajánlattételi felhívást bocsát ki az előterjesztés mellékleteként csatolt dokumentációban meghatározott kivitelezési feladatok ellátására.
2. Az előterjesztés melléklete szerinti ajánlattételi felhívást jóváhagyja.
3. Felkéri a Polgármestert, hogy a pályázati felhívás előterjesztésben megjelölt gazdasági szereplők részére történő kiküldéséről gondoskodjon, és az ajánlattételi felhívásra érkezett ajánlatokat terjessze elbírálásra a Képviselő-testülete elé.

Határidő:            3. pont 2024. március 27. (ajánlattételi felhívás kiküldése) 
Felelős:               Novák Ferenc polgármester


Zalakaros 2024. március 12.


										Novák Ferenc 
								 		polgármester
